Պայմանագրից հրաժարվելու դեպքում, որով արդեն կատարվել է աշխատանքի 80 %-ը, Հայաստանին դատական պատասխանատվության կկանչեն: Եվ դա արդեն կդառնա ոչ միայն կոնկրետ մեկ ընկերության ու Հայաստանի խնդիրը, այլ` խնդիր Հայաստանի դեմ, որ կխոչընդոտի արտասահմանյան ներդրումները Հայաստան, որտեղ կառավարությունը գործնականում փակում է գործող բիզնեսը: Նիկոլ Փաշինյանի կասկածները, որ Հայաստանը փորձում են հատուկ ներքաշել դատական գործընթացի մեջ, շատ հիմնավոր են: Նախ` Հայաստանը ստիպված կլինի վճարել կատարված ներդրումները, չստացած շահույթի վնասը և պայմանագիրը կասեցնելու տուգանքը` եթե կա նման կետ պայմանագրում: